239 
utrinque adscendit, et medio loco cum apice postico primi et antico 
secundi vertebralis rudimenti cohaeret, tertioque potissimum pari figendo 
inservit. A postico illius apice utrinque alius , exiguus tamen et tenuis 
processus (1. c. i.) decurrit, qui acuto angulo ab eo retro confecto, 
jam ipsis abdominis musculis obfirmandis intenditur, etiamsi inter posti- 
cum pedum par omnino situs sit. 
Memoratu denique digna pars est ea, quae linguae sternalis nomine, 
cum antico apice corporis primae vertebrae pectoralis aliquo modo con- 
nectitur, osseuraque tubulum perbrevem exstruit, qui antica parte, ubi 
e tenuissima oris cute undique clausa prosilit, in corneo-osseam eminen- 
tiam (1. c. 0 .) rostriformem et a latere compressam, perperam linguam 
dictam et apicem versus in duas excurrit laminas deflexas, acutissimas, 
inter quas simplex (*) os hiat , quaeque superne conniventes et connexae, 
complanato-unguiformes majores , duas alias minores atque acutas, pilis- 
que obsitas plumulaque elongata ac tenuissima munitas (**) excipiunt ; in 
ipso rostri illius tubo osseo superior pars oesophagi isque in os excurrit. 
Tubus quoque rostralis cum aliis osseis processibus tenuioribus , qui 
e maxillari parte palporum proficiscuntur, utrinque connectitur adeoque 
coalescit, ut tali pacto utraque pars mutuo obfirmetur fulcro. Maxillaris 
palporum pars utraque lata et cornea invicemque aproximata eminentiam 
sternalem inter se excipit, aliisque omnino similibus partibus respondet, 
quae ad basin coxarum reliquorum pedum sitae, inferiorem faciem tho- 
racis corneam efficiunt vertebrarumque rudimenta includunt. 
(*) Non duplex, quod mihi pridem (Zool. spec. II. pag. 41.) ila visum esi, quum 
duplices aperturas stellatas (v. descript. de TEgypte. Solpuges. Tab. VHI. flg. E. y.) 
pro duplice ore habuerim. 
(**) V. Descriplion de l’Egypte 1. c. Solpuges planche 8. fig. 7. e. 
